S-159/2015

Ár 2015, miðvikudaginn 1. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 159/2015: Ákæruvaldið (H-kvk-nf S-kvk-nf P-kvk-nf) gegn N-x-x I-x-x S-x-x, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 10. mars sl. á hendur ákærða, N-x-x I-x-x S-x-x, kt. [...], Kirkjustræti 2, Reykjavík,

„fyrir þjófnaði í Reykjavík árið 2014, með því að hafa:

1. Á ótilgreindum tíma í febrúar á skemmtistaðnum English Pub í Austurstræti, stolið tösku sem innihélt snyrtiveski með snyrtivörum, peningaveski sem innihélt 6.000 kr., usb lykil og Sony Ericsson farsíma, samtals að verðmæti 57.100 kr.

M. 007-2014-035766

2. Aðfararnótt sunnudagsins 27. apríl á skemmtistaðnum English Pub í Austurstræti stolið svörtum LG snjallsíma úr tösku að óþekktu verðmæti.

M. 007-2014-025528

3. Aðfararnótt sunnudagsins 27. apríl á skemmtistaðnum English Pub í Austurstræti, stolið svörtum LG snjallsíma úr tösku að óþekktu verðmæti.

M. 007-2014-029584

4. Aðfararnótt laugardagsins 3. maí á skemmtistaðnum English Pub í Austurstræti stolið gráu veski af gerðinni Guess sem innihélt seðlaveski, inneignarnótu í Debenhams að upphæð 30.000 kr., lykla, Iphone S4 snjallsíma, snyrtitösku með snyrtivörum og svörtum jakka, samtals að verðmæti 249.000 kr.

M. 007-2014-024266

5. Aðfararnótt sunnudagsins 4. maí á skemmtistaðnum English Pub í Austurstræti, stolið myndavél af gerðinni Canon Ixus, að andvirði 30.000 kr. úr jakkavasa.

M. 007-2014-036114

6. Aðfararnótt sunnudagsins 4. maí á skemmtistaðnum English Pub í Austurstræti, stolið Sony myndavél og Iphone 5s snjallsíma að óþekktu verðmæti úr jakka.

M. 007-2014-024142

7. Föstudaginn 23. maí á skemmtistaðnum English Pub í Austurstræti stolið hvítum Nokia Lumia snjallsíma að óþekktu verðmæti úr jakkavasa við bar staðarins.

M. 007-2014-025030

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir A, kt. [...]þá kröfu að ákærða verði gert að greiða henni skaðabætur að fjárhæð kr. 57.100,- auk vaxta skv. 8. gr. laga um vexti og verðtryggingu nr. 38/2001, frá tjónsdegi en síðan dráttarvaxta skv. 1. mgr. 6. gr. vaxtalaga, sbr. 9. gr. sömu laga, að liðnum mánuði frá birtingu kröfunnar til greiðsludags.“

Fallið hefur verið frá ákæru að því er varðar annað en farsímana.

Málavextir

Ákærði, sem ekki hefur verið refsað áður, hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Kröfuhafi hefur ekki sótt þing í málinu og ber að fella niður kröfu hans með vísan til 2. mgr. 174. gr. laga um meðferð sakamála laga um meðferð sakamála nr. 88, 2008.

Sakarkostnað hefur ekki leitt af málinu.

DÓMSORÐ:

Ákærði, N-x-x I-x-x S-x-x, sæti fangelsi í 45 daga. Refsingunni er frestað og fellur hún niður að liðnum 3 árum, haldi ákærði almennt skilorð.

P-kk-nf G-kk-nf.